Политика за личните данни - Смарт трейдърс\nВъв връзка с изискванията на GDPR следва да ви уведомим относно политиката за личните данни в сайта smarttraders.eu.\nВ § 1, т. 16 от Допълнителните разпоредби на ЗЗЛД законодателят е посочил примерно изброяване на понятието “Специфични признаци”. Това са признаци, свързани с физическа, физиологична, генетична, психическа, психологическа, икономическа, културна, социална или друга идентичност на лицето.\nПримерите за лични данни включват:\nВ смисъла на тези дефиниции и понятия, сайтът smarttraders.eu не изисква, не събира, не съхранява и не обработва лични данни от своите посетители.\nСайтът smarttraders.eu използва бисквитки, които са важни за коректната му работа. Посещавайки нашия сайт, Вие приемате използването на бисквити.\nТези бисквитки са необходими, защото помагат да се направи уебсайтът използваем, като се разрешават основни функции като навигация на страници и др. Уебсайтът не може да функционира правилно без тези “бисквитки”.\nТези бисквитки Ви позволяват да използвате пълната функционалност на сайта ни, да гледате видеата в него, да ни пишете коментари, както и за по-лесно последващо зареждане на нашия сайт.\nТези бисквити се използват за проследяване на потребителите от един сайт в друг. Единствените такива бисквитки в trade4win.info са тези за Facebook login button.\nВ изолирани случаи (за участие в мероприятие или за изпращане на пратка чрез куриерска фирма и Български пощи) е възможно в сайта да поместим форма за регистрация или данни за доставка. Но тези опции в никакъв случай не са задължителни за вас и, ако решите да ги попълните, ние сме поставили отметка, за вашето изрично съгласие да ги предоставим съвсем конкретно. Но дори и в тези случаи smarttraders.eu не съхранява тези данни, а ги унищожава веднага след като ги предаде за посоченото от вас предназначение.\nСайтът smarttraders.eu се хоства в Superhosting.bg, а това означава, че сърфирайки в сайта, вие се намирате на сървърите на Суперхостинг. Затова ви препоръчваме да се запознаете и с тяхната политика по отношение на личните данни на адрес: https://www.superhosting.bg/web-hosting-page-privacy-policy.php\nПовече за вашите права относно защитата на вашите лични данни можете да намерите в\nсайта на Комисията за защита на личните данни на република България и/или\nсайта Европейски регламент за защита на личните данни EU GDPR


Архив обосновани футболни прогнози за 17 ноември, 2017 м/у Ден Бош - Волендам\nОбоснована прогноза за петък, 17 ноември, 2017\nСлед близо двуседмична пауза, заради баражите за СП 2018 в Русия. от днес се подновяват мачовете в първенствата. Прогнозата ни е за двубоя от 13-ия кръг в Холандската Ерсте Дивизи между съставите на Ден Бош и Волендам.\nДомакините загубиха 3 от първите си 5 мача в шампионата, но в следващите 7 кръга постигнаха 4 победи и 3 ремита и с 19 точки (5-4-3) се изкачиха до 6-то място в класирането, на 8 точки след водача НЕК Ниймеген. Футболистите на Ден Бош загубиха първото си домакинство за сезона с 1-3 от втория състав на АЗ Алкмаар, но след това записаха 3 победи и 1 реми на своя стадион в Хертогенбош (на разговорен език Ден Бош), в които отбелязаха 11 гола, получиха само 2, а в 3 от срещите не позволиха на гостите да се разпишат.\nВолендам спечели първия си успех през новото първенство едва в предишния кръг в началото на месеца и със скромните 7 точки (1-4-7) е твърдо последен в таблицата, на 2 точки от спасението. Победата у дома над Йънг ПСВ прекъсна серия на отбора от 4 поредни поражения, а в 6-те си гостувания Оранжевите спечелиха само 2 точки и вкараха само 4 гола, въпреки че и 4-те им загуби в останалите срещи бяха минимални с по 1 гол разлика.\nИнтригата в днешния двубой идва от факта, че в последните си 6 мача за първенство с Волендам, Ден Бош стигна само до 2 ремита, като загуби доста тежко 2 от предишните си 3 домакинства с 0-5 през 2015 и 2-5 през 2016 година. Тази вечер разчитаме най-вече на по-добрата форма в момента на Синьо-белите дракони, както и на желанието им за реванш за тези тежки поражения в предишните години - Прогноза 1Х (Двоен Шанс).


Как работи системата за електронни рецепти? - По света и у нас - БНТ Новини\nКак работи системата за електронни рецепти?\nИзненади от Столичната библиотека за децата на 1 юни\n6-годишно момче от Велико Търново знае всички столици по света\nМоре от аромати и красота в един от най-големите розариуми у нас\nКъде в България се провежда празник на охлюва\nНа 1 юни: "1000 фунийки за 1000 усмивки" за деца с увреждания\nПред БНТ: Лаура Кьовеши за причините Европейската прокуратура да отхвърли шестима кандидати от България\nОт днес влизат в сила електронните рецепти за лекарствата, които частично или напълно се поемат от Здравната каса.\nПромяната касае най-вече пациентите с хронични и онкологични заболявания. Каква е готовността на личните лекари и аптеките да издават и изпълняват електронни рецепти провериха кореспондентите ни в Пазарджик.\nСлед като бе дадено едномесечно отлагане при въвеждането на електронните рецепти, днес вече те са факт. За д-р Красимир Кулински промяната не е сложна.\n"Самото издаване на рецепта, поне в програмата, която аз използвам, няма никаква разлика от това, което е с хартията. Единственото, което има едно чекване, едно квадратче, на което пише, че рецептата е електронна и тя става електронна - тоест не излиза хартия", казва Кулински.\nВ електронната рецепта всяко изписано лекарство е с индивидуален код. Ако той бъде сгрешен рецептата не може да бъде изпълнена.\n"Имаме възможност веднага, на момента да поправим рецептата. Тоест първо да анулираме сбърканата рецепта или код и наново да подадем към информационната система нова рецепта с актуалния код за лекарството, за което става въпрос", допълва той.\nАко в една рецепта са изписани три лекарства, единият от кодовете на лекарство е сгрешен, другите две не могат да бъдат дадени, защото има грешка в самата рецепта, електронната рецепта. Така, че би трябвало цялата рецепта да бъде анулирана, уточнява лекарят.\nАптеките в Пазарджик вече работят с електронни рецепти.\n"Оказа се, че в момента, в който започнаха да излизат повече електронни предписания, започнаха да изкачат и някои дребни бъгове или несъвършенства на системата, които ако преди това бяхме работили щяха да бъдат изчистени. Те през този един месец до голяма степен се изчистиха. Вероятно ще има все още някои дребни несъвършенства, но като цяло и ние и колегите ми във всички аптеки работим нормално с електронни рецепти. Единственото, което трябва да знае пациентът е датата, на която му е била издадена рецептата, но това е видно и от рецептурната книжка и колегите със собствения си електронен подпис достъпват рецептата в така нареченото облачно пространство, дърпат и от там нататък всичко е както е било до сега. Просто не се разнасят хартии, казва Анжела Мизова, собственик на аптека в Пазарджик.\nПациентите са категорични, с електронните рецепти по-лесно ще си взимат лекарствата.\nСпоред личните лекари до няколко месеца и рецептите за лекарства извън Здравната каса ще бъдат заменени с електронни.\nАвтор: Таня Кабурова\n#електронни рецепти #Пазарджик\nВариантите на COVID-19 вече ще се наричат с букви от гръцката азбука


Жената на Сашо Кадиев му намери заместник (Вижте тук) - Разкрития\nЖената на Сашо Кадиев му намери заместник (Вижте тук) Преглеждания: 2828\nОт Mary Lou\t на ян. 23, 2022\nЖената на Сашо Кадиев му намери заместник сн. Инстаграм\nТаня Тончева прежали Сашо Кадиев\nБившата жена на Сашо Кадиев – красивата Таня Тончева, бързо му намери заместник и вече е щастлива с нов мъж до себе си. Танцьорката е прекарала изминалите празници в компанията на мистериозния господин, писа „Уикенд“.\nОт профила й в социалните мрежи се вижда, че там няма нито един кадър с новия си, а само загатва за присъствието му в живота си.\nСпоред източниците ни, мъжът до Таня не е известен и не го блазни славата. Той има дете от първия си брак, което живее предимно с майка си. Но и таткото полага грижи за отрочето.\nТанцьорката и новият й са заедно от няколко месеца и са наистина щастливи. Брюнетката вече го е запознала с бившата си свекърва Катето Евро, която й е като майка след смъртта на нейната родна, която загуби през 2019-та година. Година по-късно погреба и брат си.\nСинът на Катето Евро не спира да подчертава колко лудо влюбен в Ивелина Чоева. Той не се вълнува от изоставената Таня, която най-после също е намерила своето щастие. Тончева изглеждаше посърнала след като се раздели със сина на Катето Евро. Тя беше спряла да споделя снимки в социалните мрежи, но от известно време усмивката отново грее на лицето й, става видно от актуалните й фотоси в социалните мрежи, предават от hotarena.net.\nnewАлександър Кадиев женаКатето ЕвроСашо Кадиев женаТаня Тончева


Realzoom: Шест смъртоносни фрази за всяка връзка\nШест смъртоносни фрази за всяка връзка\nИма много фрази, които биха наранили половинката ви, но някои от тях звучат толкова грубо, че са направо смъртоносни за връзката.\nАко сте женени/омъжени или сте в дългосрочни отношения, има някои изречения, които е много по-добре да си останат недоизказани.\nИма 6 фрази, които според брачните терапевти и други експерти трябва да изключите от речника си веднага, ако не искате да влошите отношенията си със своя партньор.\n1. „Приличаш/звучиш точно като майка си/баща си!“\nТова твърдение или сравнение не само звучи негативно, но и намесва в конфликтната ситуация трети човек. Не се опитвайте да правите подобно несправедливо отклоняване на темата от вашите проблеми като партньори. Родителите лесно могат да се превърнат в обект на подли атаки от страна на единия или на другия съпруг, но обвинявайки тях, партньорите забравят да си дадат отговори на основните въпроси, които пречат на комуникацията им.\n2. „Мислиш се за по-добър/по-умен/по-забавен, отколкото си всъщност!“\nНикога не слагайте тези думи в устата си, с цел да обвините в нещо партньора си. Няма начин да знаете какво мисли или чувства той за себе си. Тези твърдения утежняват вашите отношения, защото звучат обвинително и подсказват, че вашето мнение за половинката ви не е особено високо. Тази фраза може да донесе на съпруга ви доста болка.\n3. „Качил си/качила си няколко килограма!“\nПодобни негативни забележки към половинката са доста груби и некоректни. Тази критика (за външния вид) дори не е конструктивна, а по-скоро цели да накарате съпруга си да се почувства зле. Фразата предполага, че партньорът ви не е достатъчно добър, слаб или красив, за да се мери с вас.\n4. „Ти си ужасна майка, лош любовник, некадърен предприемач и т. н.!“\nВсички тези критики са особено жестоки, когато са изстреляни от устата на най-близкия ни човек. Подобни отрицателни твърдения за нашата собствена идентичност са опустошителни. Такива нападки могат да бъдат абсолютно разрушителни за връзката, тъй като са трудни за забравяне и опрощаване.\n5. „Мразя, когато правиш/казваш това!“\nТази фраза е особено болезнена, когато е изречена пред приятели или роднини. Това си е вид излагане на половинката пред други хора. Вместо вие да създавате имидж на стабилна двойка и съпрузи, които се подкрепят, с подобни думи, вие показвате, че сте разединени и че между вас има спотаено негодувание и липса на доверие.\n6. „Лягай си, не ме чакай.“\nТази на пръв поглед невинна забележка предполага, че двама души няма да си легнат заедно – навик, който може да бъде супер вреден за връзката. Щастливите съпрузи търсят физическа близост с партньора си, защото тя е мощна форма на интимност, със или без секс. Ако свикнете да си лягате отделно от половинката, вие позволявате поведение, което унищожава интимността.\nЕтикети: връзки, доверие, интимност, партньори, чувства, Шарен свят


Паеля с морски дарове, турон и крем с турон\nСледващата ми гостенка носи със себе си топлината и кулинарното разнообразие на слънчева Испания. Невероятен кулинар, чиито рецепти винаги ме стоплят с аромат, вкус и неизменен темперамент. Винаги поднесени с много любов, няма как да не те накарат да пожелаеш да ги опиташ. След всяко посещение в блога й "Слънце и слънчоглед", винаги си тръгвам с лъч слънчева топлина, много настроение и положителен заряд. Имам удоволствието да ми гостува Йорданка Иванова Gogolina. :)\n200 гр черни миди с черупката\n200 гр миди сърцевидки с черупката\n100 гр калмар почистен и нарязан\n100 гр кралски скариди\n200 гр ориз кръгъл\nсредна глава стар лук\nполовин червена пиперка месеста\nбульон в съотношение с ориза 3 към 1 (може и малко повече) за предпочитане рибен, може и зеленчуков\nПаелята е традиционно испанско ястие, което перфектно представя средиземноморската кухня. Приготвя се в специален съд от който идва и наименованието му. Има и други поверия за наименованието, но аз не съм запозната с тях. В различните краища на Испания,се приготвя по различен начин, както и всяка домакиня си има своя изпитана с годините рецепта.\nЗехтинът, оризът и морските дарове са основна част като присъствие в ястието. Шафранът е предпочитана подправка, която освен че ароматизира ястието, му предава и характерният жълт цвят. Ако някой не обича тази подправка, оцветява ориза със специален оцветил.\nПочистват се мидите от водорасли от пясък и се сваряват за около 5 минути докато отворят черупки. Ако има не отворени се изхвърлят. Всички останали продукти се измиват, а на скаридите се откъсват мустачките. Зеленчуците се нарязват на дребно.\nВ специалният съд се сипва част от зехтина и скаридите и калмара се запържват. Изваждат се и се оставят на страна.\nВ същата мазнина се запържват лукът и пиперката, ако е недостатъчен зехтинът, не го пестете а налейте още. Добавя се нарязаният чесън и оризът който сме измили предварително. В купичка, в част от бульона през това време сме накиснали шафрана за да пусне жълтият си цвят.\nКогато зеленчуците и оризът са запържат добре, добавям от шафрановия бульон и бялото вино. Ястието се разбърква непрекъснато до поемането на течността от ориза. И така при непрекъснато разбъркване се добавя на части и останалият горещ бульон. Прибавят се мидите с черупката и запържените скариди и калмар. Разбъркваме и подправяме със сол и черен пипер. Добавяме и граха. Ястието се оставя да къкри на тих огън. Когато оризът е готов, изключваме котлона и покриваме с капак за около 10 минути.\nСервирайте направо в съда, в който е готвено ястието, гарнирано с лимон и магданоз.\nТурон и крем с турон\nПродукти за турона:\n150 гр течен мед\n250 гр смлени бадеми (белени и сурови)\n50 гр счукани бадеми (белени и сурови)\n50 гр филирани бадеми\nЗа крема (4 порции):\n150 гр от вече готовия турон\n100 гр течна сладкарска сметана\nфилирани бадеми и течен мед за гарниране\nЗагряват се меда и пудрата захар в съд на котлона докато кипнат.\nРазбива се белтъка на пяна. Не е необходимо да става на твърди върхове, и към него се прибавя на тънка струя горещата медена смес. До тук работим с миксер. Взимаме шпатула или дървена лъжица и бъркаме и добавяме на части смлените бадеми. Получава се гъста и лепкава смес. Към нея се добавят и счуканите бадеми. Целта е да има и парченца от бадемите в турона. Поръсваме със щипка канела.\nЗагряваме тиган и слагаме сместа в него. На умерено слаб огън се бърка непрекъснато около 10 минути. Сместа на места ще започне да покафенява, но това да не ви притеснява. Хем е ефектно, хем вкусът на печени бадеми започва да се усеща.\nЗаделя се 150 гр от полученото тесто за крема, а остатъка, след като поистине и можете да го пипате с ръце, оформяте на руло, което овалвате във филирани бадеми. Сместа е гъста и суха, лесно се работи с нея и оформя, почти като пластелин. Ако трудно полепват бадемите, не се притеснявайте да намажeте с мокра четка рулото.\nЗавийте в хартия за печене стегнато като голям бонбон и оставете да изстине напълно.\nАко искате, можете да оформите сместа и по друг начин. Традиционият испански турон има правоъгълна форма ... като шоколад.\nРазбирате сметаната на сняг със пудрата захар.\nВ друг съд с помоща на пасатор, пасирате заделения турон заедно с ликьора и киселото мляко до гладкост.\nПосле с леки въртеливи движения със щпатулата добавяте разбитата сметана до пълното и усвояване.\nРазливате в чаши. Гарнирате със запечени бадеми и няколко капки мед и охлаждате до момента на сервиране.\nАко кремът се прави и за деца, ликьор не се слага. Можете да подсилите бадемовия вкус с есенция.\nЗа мен беше удоволствие и вълнение да бъда гост на Ева Тонева!\nИзбрах лесни и много бързи рецепти ... дори и за начинаещи кулинари. Традиционо коледно испанско лакомство и не толкова традиционен крем с негово участие :)\nИ не безизвестната испанска паеля ... вкусна, лесна за приготвяне и атрактивна :)\nЕва, благодаря ти че бях твой гост!


Новите бижута на SteelSeries! - GplayTV\nПрограма на GplayTV за 1-ви Декември\nНова карта в Call of Duty: Warzone\nНов трейлър за сезон 2 на The Witcher\nSea of thieves с нов ъпдейт\nSteam с нов рекорд!\nKingston обявиха модули с памет FURY Beast DDR5\nNVIDIA GeForce RTX 3090 Ti ще разполага с 21 Gbps GDDR6X памет на Micron\nСпоред нови слухове NVIDIA GeForce RTX 3050 ще пристигне през Q2 на 2022г.\nТвърди се, че AMD увеличават цените на Radeon RX 6000 GPU серията за партньорите на борда с 10%\nAMD Radeon RX 6900 XT Liquid Cooled Edition се появи и на европейския пазар\nНовите бижута на SteelSeries!\nSteelSeries са начело на професионалната гейминг периферия още от създаването си през 2001 г. благодарение на непрекъснатото развитие на иновациите и продуктите в сътрудничество с водещи професионални геймъри.\nТази година те ще ни зарадват с няколко нови бижута. А именно – новите мишки Sensei 310 и Rival 310, както и специален едишън Arctis 5 Dota 2 слушалки!\nSteelSeries представи първия, истински 1-към-1 Esports гейминг сензор за мишка – единствено и само включен в новите Sensei 310 и Rival 310 Gaming мишки!\nДвете мишки са със страхотен дизайн, TrueMove3 сензор, който осигурява най-естественото и точно движение на мишока. 12 000 CPI и 350 IPS гарантира изтинска ефективност по време на професионална игра. Разбира се няма да бъдат достатъчно яки ако нямат и RGB подсветка, която притежава над 16 милиона цвята, които ви предупреждават за недостиг на амуниции, сваляне на кръвта ви и др по време на игра. Още нещо важно, което е присъщо за двете мишки на SteelSeries – a именно ,че са само 90 грама. Знаехте ли, че Sensei 310 и Rival 310 са печелили не един турнир? Да, те са доказани да водят по пътя към победата!\nСега да кажем малко и за Arctis 5 Dota 2 слушалките. Тук SteelSeries и Valve са се съюзили и са създали тази лимитирана версия на Arctis 5!\nИзключителният външен вид е със специален дизайн на тема Dota 2, а Arctis 5 отдолу носи всички функции, които геймърите са очаквали от линията. Диадемата е персонализирана отдолу с логото на Dota 2, което е перфектно за феновете на играта.\nСлушалките разполагат с микрофона SteelSeries ClearCast, най-добрият микрофон за игра, DTS Слушалки: X 7.1 съраунд звук и PrismSync RGB осветление, всички контролирани от SteelSeries Engine.\nБижутата ще дойдат в България септември месец, като ще имате възможност да тествате мишките на Let’s Play Plovdiv!\nСтрийм програма на GplayTV 31.07 – 06.08\nПрограма на GplayTV за 2ри август


ЗА ПРЕРАЖДАНИЯТА МЕТЕМПСИХОЗА РЕИНКАРНАЦИЯ ПРЕДСЪЩЕСТВУВАНЕ НА ДУШАТА | духовно развитие регресия живот след смъртта\nЗА ПРЕРАЖДАНИЯТА МЕТЕМПСИХОЗА РЕИНКАРНАЦИЯ ПРЕДСЪЩЕСТВУВАНЕ НА ДУШАТА\nХЕНРИ ЛОНГФЕЛОУ „псалм на живота “\nСпомням си как в студентските ми години търсещият ми ум се опитваше да отрече прераждането като някакъв вид източен фокус. По-лесно е, мислех си тогава, да вярвам в това, което ме учи моята религия – независимо че е изпълнена с неясноти и противоречия, – отколкото да прегърна абсолютно различна верска система, дори и тя да е възприета от повече от един милиард души. Една философия, която ме правеше лично отговорен за действията и случките в моя живот, наистина не ме очароваше. Едва след срещата ми с Брайди Мърфи, която разпали любопитството ми, успях да отхвърля страховете и предразсъдъците си и да приема прераждането.\nЕдин клиент на име Джек веднъж дойде при мен, тъй като в душата му бушуваше религиозна „война”: едната половина от него се съпротивляваше на протестантската религия, а другата бе изцяло погълната от нея. Джек се надяваше да достигне до корените на тази дилема и затова с охота се съгласи да потъне в хипноза. По време на хипнотичната регресия описа обстановката с приятен разговорен език и без запъване:\n– Намираме се в кабинет, където преглеждам един ръкопис. Аз съм брат Тимотей и това е библиотеката на един манастир близо до Женева, до езерото. Облечен съм в расо, работата ми е да изучавам ръкописи, тук всеки си има задължения. Аз се занимавам с епохата на ранното християнство.\n– Коя дата е?\n– О, днес сме 18 април 1409 година, четвъртък.\nАз приех името Тимотей – на братовчеда на апостол Павел. Споделям за работата си с брат Яков, който носи името на брата на Иисус Христос, и с брат Йоан. Чувствам се като новак в сравнение с брат Йоан, тъй като той години наред изучава тази тема. Казва, че един ден тези неща ще се изучават открито, без да застрашават общуването ни в католическата вяра. Знам, че вървя по пътя на истината, а когато човек е убеден в това, няма как да сгреши.\n– Какви са тези неща, които застрашават общуването?\n– Нали не сте от хората на Грегорий? – попита тихо, все още със затворени очи. После, без да чака отговор, каза. – Не, разбира се, че не сте – усмихна се.\n– Какво е Грегорий – човек или местност?\n– Това е папа Грегорий. Той няма да ги одобри за нищо на света.\n– Добре – продължи той. – Много се интересувам от темата за прераждането. Попаднах на стари текстове, в които ранните теоретици на християнството говорят, че прераждането съществува. Мисля, че това знание в бъдеще ще стане общодостъпно и много религии ще приемат точно това тълкувание. Сега да мислиш така е много опасно.\nДоказателства, че евреите са очаквали прераждането на своите пророци, могат да се открият в цялата Библия. В края на Стария Завет намираме пророчество, че Илия, еврейският пророк от IX век, ще се върне: Ето, Аз ще ви изпратя пророк Илия. Преди да дойде великият и страшен ден Господен…\nКато дойде в околностите на Кесария Филипова, Иисус питаше учениците Си и казваше: за кого Ме човеците мислят – Мене, Сина Човечески? Те отговориха: едни – за Йоана Кръстителя, други – за Илия, а някои – за Иеремия, или за едного от пророците.\nПо времето на Христос в Юдея е имало садукеи, фарисеи и есеи. Садукеите не са вярвали в живота след смъртта на физическото тяло. Фарисеите, които са били на по-голяма почит поради стриктното спазване на законите на Мойсей, вярвали, че само праведниците се прераждат. За есеите – еврейска секта, чийто обществен живот е описан в Свитъците от Мъртво море, се смята, че са имали влияние върху Иисус Христос през годините, за които не се споменава в Евангелието.\nИзвън Азия някакъв вид вярване в прераждането е било разпространено сред друидите, които са смятали, че древните ирландски герои са се прераждали. Херодот, Платон и Плутарх споменават, че египтяните вярвали в прераждането. В Персия откриваме учението за многократното съществуване в създадената от Заратустра религия на парсизма. В юдаизма идеята за прераждането е развита в кабалата – езотеричното еврейско учение. В исляма вярването в прераждането е характерно за друзите, а суфистите поддържат теорията за метемпсихозата, според която след смъртта Азът може да се въплъти и в животинско тяло.\nВсички версии на прераждането предполагат съществуването у човека на нефизически компонент, наричан обикновено душа. Днес обаче астрономи, теолози, метафизици, лекари, психолози, медиуми и др. се обединяват в мнението, че човешките същества са многоизмерни – напълно завършени организми, които могат да бъдат разглеждани като сбор от енергийни полета, работещи на различни честоти (тук ние ще ги наричаме тяло, ум, душа и дух).\nД-р Ленърд Равиц и д-р Харълд Саксън Бър от факултета по медицина на Йейлския университет вярвали толкова сериозно, че мъжът или жената са нещо повече от физическо тяло, че посветили голяма част от живота си на изучаването на енергийните полета. Те заключават, че L-полето (от англ. „life” – живот) е това, което командва обновяването на клетъчната структура на човешкото тяло през няколко години. L-полето, а не молекулата на ДНК оформя новата материя в същата форма като старата. Това, според д-р Равиц, позволява да се обясни паметта и как ние можем да си спомняме събития, случили се преди много години, макар че оттогава молекулите са се сменяли няколко десетки пъти. Равиц казва също, че при настъпване на смъртта L-полето се свива.\nВ зората на своята еволюция, когато са съзерцавали звездите, усмихвали са се на отраженията си върху водата, празнували са добрата реколта или са се радвали на раждането на дете, хората са използвали ума си. Умът е този, който прави човека единственото същество, имащо способността да се самосъзнава, да има надежди и разочарования, да отделя по-голяма част от времето си за защита на егото, отколкото на физическото си тяло. Именно умът ни позволява да имаме прозрения и да добиваме познание, до което не бихме могли да достигнем по чисто логически път. Пак той „записва” чувствата ни – радостите и скърбите, травмите и триумфите на всеки следващ живот.\nЕдинството на нашата същност е в компонента, който тук наричаме Дух. Назовават го Бог или Аллах, Брахман, Прана, също Божествен разум или Вселенски принцип – това, което е в основата на вселената и се проявява без индивидуализация във всичко съществуващо.\nВъзможността хората да разберат, че вселената е Дух, проявяващ се по начин, достъпен за възприемане от нашите сетива, е важна начална стъпка в терапевтичния процес. Известно ми е от собствения ми опит, че ако пациентът има съзнание, че е многоизмерно същество, действащо на много нива на реалност – т.е. знае, че е душа, а не просто че има душа – по-бързо постига резултат от терапията. В миналото ние сме впрягали каруцата пред коня, идентифицирайки се единствено чрез нашите мисли, емоции, сетивни възприятия и его. По-висшата ни същност – душата – е била поробена от уплашеното и несигурно его, което би направило всичко, за да се защити от евентуално доловена заплаха.\nПреживяването на миналите животи освобождава потиснатите емоции и помага на хората да станат това, което наистина са. Те разбират, че няма далечно всемогъщо божество, което се усмихва на едни, а на други се мръщи. Няма абстрактно правосъдие, което се раздава след смъртта. Личната отговорност, която носим, ни е съд и съдия във всеки миг от живота ни, със или без тяло; ние имаме свободен избор и действията, които предприемаме, имат свои определени естествени последствия. Животът, който избираме след това, е проява на „заслужения ни десерт”.\nШироко разпространено е погрешното схващане, че прераждането е праволинейно развитие – ние, хората, сме склонни да внасяме линейност във всичко, което мислим. Необходимо е да разберем, че времето и пространството са условни понятия, които сме си наложили, за да направим разбираеми сетивните си възприятия. Въпреки това всички сме запознати с представата за безкрайност и вечност.\nЗа да можем да разберем напълно връзката си с Вселената, ние трябва да оставим настрана представите си за време и пространство и да започнем да осъзнаваме, че в известен смисъл всичко се случва едновременно. Така че всяко едно предприето от нас действие, намерение или мисъл се отразява не само върху сегашния, но и върху останалите ни животи – върху изминалите и върху тези, които ни предстоят.\nЗа начинаещия пациент, който е настроен много скептично към каквито и да било форми на съществуване извън физическата, връщането в минал живот е особено ефективно – най-добрият начин една теория да се изпълни със смисъл е директното преживяване. То е толкова наситено за скептика, че за него е безсмислено да отрича изводите. Когато открие за първи път, че е сложно устроено същество със свое място пък Вселената, човек вече е направил първата стъпка към единството.\nСъществува една истина, която внася успокоение както у скептиците, така и у вярващите – законите на вселената действат независимо от това дали ги приемаме или не. Все пак единствено чрез разбирането на тези закони можем да станем прекрасните личности, каквито се очаква от нас да бъдем.\nрегресия към минало прераждане спомен за минал живот →\n← МИНАЛИ ЖИВОТИ ПРЕДИШЕН ЖИВОТ ВРЪЩАНЕ В ПРЕДИШЕН ЖИВОТ


Прошко Прошков: Управлението на София е марионетно – Демократи за силна България\nBy ДСБ | 10.05.2011\nТрудно е да се намери по-лош кмет от Борисов, Фандъкова поне полага старание\nащо решихте да се кандидатирате за кмет на София?\nРеших убедено да приема номинацията на организациите в ДСБ, защото се чувствам готов. Вече над 3 години съм районен кмет на София. Районният кмет е като автомонтьор под автомобил, успява да види как действа всичко. Въпреки ограничените си правомощия успях да разбера какви са дефицитите и как може да се управлява градът. Сега искам да предложа своята алтернатива. Отделно от експертната си подготовка, имам политическата воля да наложа промяна в София. Само преди 4 години в апогея на славата на ГЕРБ успях да спечеля много трудни избори в труден район на София като „Лозенец“ без да имам публичната известност, която имам в момента. Сега смятам, че мога да донеса най-много гласове на десницата.\nКак стоят в момента нещата в Столична община и каква е алтернативата?\nТрудно е да се намери кмет, който да се справи по-зле от Бойко Борисов. Според мен г-жа Фандъкова полага повече усилия и старание. Проблемът на сегашното управление обаче е, че то е марионетно на държавното управление. Кметът не показва политическа воля да се справи с проблемите, които му се поставят от държавата. Когато бе кмет, Борисов настояваше държавата да обърне внимание на София с твърдението, че е особен град и столица. Не видяхме продължение на тази позиция от г-жа Фандъкова. Бойко Борисов обаче продължи да прехвърля проблемите на другите. „Топлофикация – София“ стана държавна, докато бе кмет и общинска, когато стана премиер.\nАко кметът е на мястото си, а аз съм такъв кмет, трябва да се възпротиви на всяко вредно решение за града. Когато човек стане кмет, това го правя всеки ден в „Лозенец“, спира да мисли идеологически, а да отстоява интересите на тези, които са го избрали. Това е голямата разлика между мен, част от моите колеги и другите. Аз станах политик на улиците на „Лозенец“ докато събирах подкрепата на хората. Трябва да се спре с политическите шаманизми, с безумните обещания и кметът да слезе при проблемите на столичани.\nКой е най-важният проблем на града, който трябва да се реши най-бързо?\nЗа всяка група хора в София има най-важен проблем и затова не обичам тези квалификации. Може обаче да маркираме един популярен акцент. Първо е начинът, по който се харчат парите за безумното кърпене на дупки. Това пряко засяга състоянието, в което се намира пътната настилка. Твърдя, че ако се променят методите и ако се синхронизират централната община, районните кметства и експлоатационните дружества, следи се и се контролира, до няколко години проблемът може да бъде напълно решен. Сега нещата се правят грешно във всеки един компонент.\nКметът, който има политическата воля да спре „хранилката“ с асфалта, ще векува в София. Това е само едно от нещата. Хората критикуват и мен, и други районни кметове за лошата инфраструктура без да знаят, че ние нямаме никакви права за управление на инфраструктурните обекти в града. Опитаха се да ни превърнат в треторазрядни чиновници, а ние сме избрани и носим пряко доверието на хората. Въпреки това съм се държал като политик и съм един от малкото районни кметове, които не простиха грешките на общината и не премълчаха добрите неща.\nКакви проблеми имахте в работата на Столична община. Ще има ли различно отношение към районните кметове?\nАз имам не лични, а системни проблеми при работата си със Столичната община. Централизацията на всички дейности, когато не се демонстрира нещо различно от стандартния за България административен хаос и некомпетентност, доведе до това, че всичко започна да става трудно и бавно. Питайте столичани как се справят със сроковете по преписки дирекции като „Архитектура и градоустройство“ или „Зелени системи“, колко време отнема да се затвори една улица за преасфалтиране и т.н.\nМного от тези функции могат да бъдат делегирани на районните кметства. Но някой явно се плаши, че не умее да контролира и централизира всичко при себе си.\nПолитическият модел на стимулиране на отделни инвестиционни проекти и разтакаване на други, само защото определен район на София не е получил „правилния“ си политически представител, не е добър. Когато големият кмет и малките кметове синхронно вършат работата си, полза има и за тях, и за софиянци. За три години като районен кмет съм присъствал само на няколко оперативки в Столичната община. Това не е нормално. Това не е нормално отношение към хората, които познават пулса на кварталите си и могат да свършат работа.\nКои инициативи успяхте да реализирате за над 3 години като районен кмет?\nПървото нещо, което направих, беше да изгоня една неправомерно настанена в детска ясла фирма. Подмених над 10 детски площадки, проектираме и се надявам да изградим още. Ремонтирахме части от всички училища в района, включително възстановихме фасадата на едно от най-старите училища в София – 120 ОУ. Спасих зелена площ на бул. „Черни връх“, която държавата, управлявана от Тройната коалиция тогава, се опита да присвои и да застрои. Разширихме с помощта на Столичната община една детска градина и проектираме нова в района на зоопарка.\nПо отношение на културните събития съумях да направя повече. Създадох няколко места в „Лозенец“ като Водната кула, които станаха притегателна точка в опит да се върне градският стил на живот. Всяка година вече в района има концерти, върнахме рока и джаза по улиците ни. „Лозенец“ е много ощетен в това отношение заради безумното презастрояване, което предизвика и оскотяването на хората. Районът беше забравил, че е място на наследници на интелектуалци. Това трябва да се върне като дух. С моите усилия и подкрепата на общинския съвет Водната кула стана общинска собственост.\nЗа жалост не успях да направя много неща, не защото не съм искал, а защото не срещнах разбиране. Един пример – от ден първи изисквах да се ремонтира ул. „Богатица“, защото бе така необходимия байпас предвид предстоящото блокиране на „Черни връх“ заради строежа на метрото. Това бе отказано и все още не се прави нищо по въпроса за проектиране.\nТова е въпрос, с който вече съм се сблъсквал. В „Лозенец“ срещнах скована в едно недопустимо мислене и отношение към хората районна администрация. Въведох веднага т. н. дълъг четвъртък за администрацията, когато тя работи до 19 часа, за да може да бъде ползвана и от работещите хора. Обнових администрацията с млади и амбициозни хора.\nИма ли корупция в общината и има ли ли сте пряк досег с нея?\nЗаконът за обществените поръчки продължава да има големи недостатъци, които създават възможности за това. Аз мога да ви посъветвам да обърнете внимание на централизирания конкурс за поддържането на зелените площи. За първи път в историята районните кметове не получиха пари да окосят дори и една градинка. При това положение ставаме свидетели как се провежда процедурата и се получиха едни нереално ниски цени. Когато някой предложи да работи под себестойност, това вече е сигнал за проблем. Това означава, че ще имаме слаб контрол върху количествата. Друга проблем – Столична община продължава да работи лошо със своите дружества, които в миналото се доказаха като извор на корупция. Всички помним „Софийски имоти“ и „Озеленяване“. Ако се приемат и предложенията на ГЕРБ държавни и общински фирми да получават поръчки без процедури по ЗОП ще се отвори едно мазе, в което може да бъде приютена цялата кочина. Процедурите трябва да бъдат напълно прозрачни. Кметът на София, ако е на място, трябва заедно със своите колеги от страната да подготви законопроект за промяна в ЗОП, чрез който да се даде достъп на всички фирми до публичните финанси. Особено в криза, бизнесът трябва да е реален и да дава хляб на хората.\nПрестъплението при приватизацията на БТК заедно с комуникационните канали доведе до това сградите в София да бъдат обкичени с жици. Фирмите не могат да плащат непосилните такси за използване на трасетата. Общината трябва да предложи паралелни трасета на разумни цени. Ние не можем да лишим хората от комуникации. По отношение на „Топлофикация-София“ ще изложа своите възгледи по време на същинската кампания, защото тя се управлява непрозрачно и нямам основни данни. В случая със „Софийска вода“ или ЧЕЗ основното е строг контрол върху инвестиционната дейност и пълно съобразяване с всички останали инвестиционни намерения, за да не прекопават вече ремонтирани улици. Трябва да бъдат наложени графици за тези ремонти и всеки, който излезе от този график трябва да плаща глоби.\nС какво, според вас сте по-добър от другите двама кандидати в дясно – първо Петър Москов (ДСБ), а след това и на вота в Синята коалиция – Владимир Кисьов (СДС)?\nСмятам, че всички десни сме горе-долу хора от един сой. Аз не искам да коментирам моите приятели, в случая конкуренти във вътрешната надпревара. Това, което смятам като свое предимство по принцип е освен опита, фактът, че аз никога не се принизих до чиновник, който кърши пръсти в общината. Градих се като политик по улиците на „Лозенец“. Ходих там, където бях хвален, и там, където бях руган. Не съм се крил от никого. Търсех медиите, когато ми трябваше подкрепа за реализация на проекти. Имам енергия да върша тези неща, защото София е моят град и градът на моите родители. А от по-стари години имам опит и от работата си в Германия по проект за оптимизация на транспорта.\nПочти нищо от споразумението с г-жа Фандъкова не е изпълнено. В това споразумение не сме предвиждали да се правят неконсултирани с нас действия. Ние не подкрепихме презонирането на града при сегашното несправедливо харчене на данъците на столичани. Хората усетиха това и те, с реакцията си, а не Йорданка Фандъкова, уволниха Минко Герджиков заради провала му.\nВ нашето споразумение се говореше за децентрализация на управлението на София, а се случи точно обратното. Ние не сме се подписвали под споразумение за вземане на заробващ заем за транспорта, който в крайна сметка дори не отива само за транспорт, а за спирконавесите. Ние така и не придобихме чувство, че управляваме съвместно. А колкото до двамата ни зам.-кмета от Синята коалиция, ще кажа жалко, че са само двама. Явно двама заместници не стигат, трябва и кмет.\nКмет на София. Никоя друга. Така беше и в „Лозенец“, макар че имаше „доброжелатели“, които си мислеха, че едно момче от квартала не може да стане районен кмет. Същата цел се поставя и сега. Ще дам всичките си усилия независимо от резултата на предварителните избори, за да има София добър кмет. Столицата е функция не на един човек, а на милион и половина души, които трябва да бъдат вдъхновени от нещо. Аз се опитвам да правя това всеки ден в района, надявам се да имам шанс да го направя и в цяла София.


store.bg - Приключения - discovery adventure - 11\nCambridge Discovery Education Interactive Readers - Level B1+: Down to Earth + онлайн материали\nВеликото приключение на малкото китче Съни : The Great Adventure of the Little Whale Sunny\nCambridge Experience Readers: Alone! - ниво Lower/Intermediate (B1) BrE\nCambridge Experience Readers: Tasty Tales - ниво Intermediate (B1) BrE\nCambridge Experience Readers: Tales of Terror - ниво Lower/Intermediate (B1) BrE\nCambridge Experience Readers: Scotland - ниво Lower/Intermediate (B1) BrE\nCambridge Experience Readers: Two Worlds - ниво Intermediate (B1) BrE\nКак пътувате? Със самолет, лодка, колело... слон? Открийте множество ефективни и необичайни методи, които хората са измислили, за да стигнат от едно място до друго. В сътрудничество с "Discovery Education" издателство "Кеймбридж Юнивърсити Прес" разработи адаптирани книжки от ново поколение - с онлайн материали на интересни теми и видеозаписи, които да мотивират учащите. Атрактивните видеоматериали са допълнени от задачи, развиващи самостоятелното учене. Специално разработена онлайн система създава приятна и същевременно ефективна образователна среда, която мотивира учащите и пести време на учителите. ...\nДвуезично издание на български и английски език. ... За всички деца по света, които ще помогнат за опазването на природата и промяна в отношението ни към океаните и моретата! Всяка зима гърбатите китове напускат полярните морета и поемат към тропическите води на Хавайските острови - най-прелестното място на планетата. Там от незапомнени времена поемат първата си глътка въздух всички малки китчета. На пътешествие се отправят заедно цели семейства, които си помагат да преодолеят огромния Тихи океан. А по пътя мъжките китове пеят. Ами да, китовете имат чудесни гласове и постоянно огласят с песните си океанските дълбини.& ...\nИзданието е на британски английски (British English). ... Саутхемптън, Англия, 1912. Бащата на Хана Фрост е в Америка, а майка ѝ и брат ѝ напускат града, за да отидат при него. Но Хана се възстановява от тежка болест и трябва да си почива. Тя се подготвя да пътува след няколко седмици с нов кораб, на име Титаник, заедно с домакинката Марни. Но в деня на пътуването Хана се събужда сама... Изданието се предлага и в комплект с аудио CD и CD-ROM, които съдържат игри, за усвояване на речника и пълен запис на романа. ...\nИзданието е на британски английски (British English). За изданието на американски английски (American English) кликнете тук . ... Книгата съдържа кратки истории на тема храни и напитки: собственичка на къща за гости е убедена, че един от гостите ѝ трябва да опита прочутата ѝ "пълна английска закуска"; учен измисля добавка, която прави конкретни храни по-привлекателни; малко момче се учи да готви с помощта на чудесния си чичо и вълшебна съставка; японски майстор готвач трябва да приготви последното си собствено ястие. Атрактивните оригинални илюстрации помагат за по-добро разбиране на ...\nИзданието е на британски английски (British English). За изданието на американски английски (American English) кликнете тук . ... Страховита колекция от кратки истории за феновете на ужаса, събрани и разказани от Джейн Роласон : сърцето на мъртвец не спира да бие; странният нов работодател на едно момиче крие тъмна тайна; в едно дърво се крие нещо ужасно; крадци на тела се натъкват на изненада; жена е обсебена от мъж, който само тя може да вижда; богаташ показва на бедния си братовчед опасната си бразилска котка; много други. ...\nИзданието е на британски английски (British English). ... От Високите земи до островите ѝ, от ужасяващи исторически предания до модерните ѝ градове, като Единбург и Глазгоу, Шотландия има фантастична история за разказване. Опознайте страната чрез прекрасните ѝ фестивали, иновативните открития и много други. Изданието се предлага и в комплект с аудио CD и CD-ROM, които съдържат игри, за усвояване на речника и пълен запис на романа. ...\nИзданието е на британски английски (British English). ... Чрез различни гласове книгата се потапя в двата свята на имигранти във Великобритания: дома, който са оставили и дома, в който се намират в момента. Героите назовават причините да напуснат родната си страна и впечатленията си от Обединеното кралство. Изданието се предлага и в комплект с аудио CD и CD-ROM, които съдържат игри, за усвояване на речника и пълен запис на романа. ...\nТърсене на: discovery adventure Продукти 133-144 от над 500


Обирът на пощата в Хасково извършен с краден бус - News JS\nОбирът на пощата в Хасково извършен с краден бус - bTV Новините\nПолицията в Хасково откри микробуса, с който се предполага, че е извършен обира на милион и осемстотин хиляди лева от пощата преди три дни. Все още няма следа от откраднатите пари. Вече няма и задържани, след като късно снощи бяха ...\nОткриха буса от обира на пощата в Хасково - Novini.BG\nВозилото "Фиат Дукато" е било намерено изоставено на паркинг на хасковската улица "Есперанто" 3, само на около 200 метра от сградата на пощата. Според разследващи най-вероятно след това обирджиите са продължили бягството си с ...\nПолицията в Хасково пусна заподозрените за обира на пощата - bTV Новините\nРазследването на обира на централната поща в Хасково се върна в изходна точка, след като късно снощи от полицията бяха освободени единствените двама задържани, предаде кореспондента на bTV. Те бяха задържани по подозрение в ...\nОсвободиха задържаните за обира в Хасковската поща - News.bg\nОсвободиха от ареста задържаните за обира на пощата в Хасково, която стана в нощта срещу сряда. 24-часовото им задържане изтече в четвъртък вечерта, а прокуратурата не го удължи поради липса на доказателства. За момента към тях ...\nОткриха колата от обира на пощата в Хасково - Vesti.bg - новини от България и света\nОткрит е бусът, с който са избягали крадците след обира на централната поща в Хасково, съобщи "24 часа". Сградата беше обрана в сряда (8 юни). Крадците взеха близо 2 млн. лв. Возилото "Фиат Дукато" е било намерено изоставено на ...\nПуснаха задържаните за обира в Хасково - Dnes.bg\nОсвободиха от ареста задържаните за обира на пощата в Хасково. 24-часовото им задържане изтече снощи, а прокуратурата не го удължи поради липса на доказателства, съобщава Нова тв. От Централната поща в града бяха задигнали ...


Андрю Гроув за повишаването на мениджърската производителност | Жануа '98\nАндрю Гроув за повишаването на мениджърската производителност\nНай-очевидният начин да се повиши мениджърската производителност е да се повишат темпото или скоростта на вършене на работата. Това споделя в книгата „Високоефективният мениджмънт” Андрю Гроув - един от най-влиятелните бизнес лидери на ХХ век. Той е един от основателите на корпорацията Intel и истинска легенда в Силициевата долина, а в книгата споделя и онагледява с много примери своите успешни управленски практики. Своеобразният учебник по мениджмънт събира в себе си всичко от планирането на времето до набирането на перфектните кадри и създаването на успешен екип до освобождаването от длъжност на някого, когато се налага.\nВръзката тук е следната:\nМениджърска производителност = Е х Изпълнени дейности\nЕ е ефективността на дейността.\nНай-разпространеният подход за повишаване на мениджърската продуктивност - производителността във времето - е техника за управление на времето, целяща да намали знаменателите от двете страни на уравнението. Всеки консултант би казал на мениджъра, че начин да повиши продуктивността си е да хваща един лист хартия само по веднъж, да провежда единствено правостоящи срещи (за които се предполага, че ще са кратки) и да обърне бюрото си, та да е с гръб към вратата.\nСтрува ми се, че тези предложения за управление на времето могат да бъдат подобрени, като приложим нашите производствени принципи. Първо трябва да идентифицираме лимитиращата ни стъпка: Кое е „яйцето“ в нашата работа? В живота на мениджъра наистина съществуват неща, които трябва да се случат по нетърпящ оспорване график. За мен примерът е курсът, в който преподавам. Наясно съм кога ще се събере и че трябва да се подготвя за него. Тук няма място за приблизително време, защото двеста души ще седят и ще ме чакат. По тази причина ми се налага да осъществя отмествания и да разпределя останалата си работа около тази лимитираща стъпка. Накратко, ако определим какво не подлежи на преместване и строим другите си по-поддатливи дейности около него, можем да работим по-ефективно.\nВтори производствен принцип, който можем да приложим в мениджърската работа, е да групираме сходни задачи. Всяка производствена операция изисква определено количество време за настройка. За да протича ефективно мениджърската работа, трябва да използваме едно и също програмирано усилие за цялата група от подобни дейности. Помислете за уреда ни за перманентно варене на яйца, който беше инсталиран, за да осигурява еднакви, варени точно три минути яйца. Решим ли сега, че ще сервираме на клиентите си яйца, варени по четири минути, ще се наложи да забавим скоростта, с която конвейерната лента ги прекарва през горещата вода. Тази настройка отнема време: не само, че трябва да бърникаме бурми и гайки, а също така трябва да инспектираме качеството на новите яйца като пробваме няколко от тях.\nВремето за настройка има много паралели в мениджърската работа. Например, веднъж щом вече сме подготвили набор от илюстрации за курса по квалифициране, очевидно ще повишим продуктивността си, ако е възможно да ги използваме отново и отново с други курсове и групи. По подобен начин ако един мениджър има да прочете няколко доклада или да одобри няколко оценки на представяне, би трябвало да отдели време и да ги свърши всичките наведнъж, за да максимизира употребата на времето за умствена настройка, нужна да се изпълни задачата.\nКое различава ръководенето на фабрика от ръководенето на работилница? Втората е готова да обслужи всеки отбил се клиент; собственикът приключва с наличната задача и се прехвърля на следващата. Фабриката, от своя страна, работи според прогнози, а не според индивидуални поръчки. Според моя опит една голяма част от мениджърската работа може да бъде прогнозирана. Съответно прогнозирането на нещата, възможни за прогнозиране, и настройването ви към тях е разумен и важен начин да се минимизира усещането за фрагментираност, изпитвано в работата на мениджъра. Прогнозирането и планирането на времето ви около възлови събития в буквалния смисъл на думата е като управлението на ефективно действаща фабрика.\nКакво е средството за прогнозиране от страна на мениджъра? Нещо много просто: неговият календар. Повечето хора използват календарите си като хранилище за постъпващите „поръчки“. Някой отправя към мениджъра заявка, отнасяща се до времето му, и тя автоматично се озовава в календара му. Това е пасивност без влагане на мисъл. За да спечели по-добър контрол върху времето си, мениджърът трябва да използва календара си като инструмент за планиране на „продукцията“, да предприеме категорична инициатива да разпредели работа, за която времето не е от такова критично значение между тези „лимитиращи стъпки“ през деня.\nТук може да бъде приложен и друг производствен принцип. Понеже хората на производството се доверяват на своите индикатори, не биха допуснали суровина да започне пътешествието си из фабриката им, ако смятат, че тя вече работи на капацитета си. Ако го направят, тя може да измине половината път и да попадне в задръстване. Вместо това мениджърите на фабрики казват „не“ на началото и задържат стартирането, за да не се стигне до претоварване. Друг тип мениджъри намират това трудно за приложение, защото индикаторите им за капацитет не са така точно установени и не са достоверни. Колко време ви е нужно да прочетете пощата си, да напишете докладите си, да се срещнете с колега? Може да не знаете точно, но със сигурност имате някакво усещане за изискваното време. И е добра идея да вкарате в употреба това си усещане и да разпределите работата си.\nЗа да използвате календара си като инструмент за планиране на продукцията, налага се да поемете отговорност за две неща:\nТрябва да се насочите към активна употреба на календара си, като поемете инициативата да запълните празнините между дейности, за които времето е критично, с такива, за които това не важи, но все пак е нужно да бъдат изпълнени.\nТрябва да казвате „не“ на започването на работа, чието изпълнение надхвърля капацитета ви.\nВажно е да се каже „не“ рано вместо късно, защото вече научихме, че да чакаме, докато нещо достигне етап на по-висока стойност и после да претърпим крах поради липса на капацитет, значи, че ще загубим повече време и пари. Очевидно е, че можете да кажете „не“ изрично или индиректно, защото като не доведете нещата докрай, казвате нещо, което се равнява на „не“. Помнете също така, че вашето време е ограничен ресурс и като кажете „да“ на едно нещо, неизбежно казвате „не“ на друго.\nСледващият производствен принцип, който да приложите, е, че можете да позволите луфтове - малко хлабавост в графика ви. Пътните инженери например са наясно, че магистралата може да поеме оптимален брой коли. Наличието на по-малко коли означава, че пътят не е използван според неговия капацитет. Но ако на възловата точка в потока бъдат допуснати още няколко коли, трафикът ще блокира. С новите измервателни устройства, които могат да контролират достъпа в натоварените часове, инженерите са в състояние да се спрат на вярната цифра. Същото може да се постигне в мениджърската работа. Съществува оптимална степен на натоварване с достатъчно включени луфтове, така че едно неочаквано телефонно обаждане да не съсипе графика ви за остатъка от деня. Нужни са ви известни луфтове.\nДруг производствен принцип е почти напълно противоположен. Мениджърът трябва да разполага със запас от суровина в смисъл на проекти. Той не бива да се смесва със запаса му от текуща работа, защото като варените на постоянен принцип яйца може да се развали и овехтее с времето. Вместо това този запас трябва да се състои от неща, които е нужно да свършите, но не да доведете докрай на момента - проекти, върху които мениджърът може да работи, за да повиши продуктивността на групата в дългосрочен план. Без подобен запас от проекти менижърът обикновено би използвал свободното си време за намеса в работата на подчинените си.\nЕдин последен принцип. Повечето производствени практики следват добре очертана процедура и вместо всеки ден да преоткриват колелото, използват конкретен метод, който преди това е доказал, че действа. Но мениджърите имат склонността да бъдат непоследователни и въвеждат какви ли не подходи към една и съща задача. Би трябвало да работим в посока да променим това. Докато ставаме по-последователни, също така трябва да помним, че стойността на административна процедура се съдържа не във формалните отчети, а в реалното мислене, довело до нейното установяване. Това означава, че дори когато се опитваме да стандартизираме работата си, трябва да продължаваме да мислим критично за вършеното от нас и какви подходи прилагаме.\nЕтикети: Високоефективният мениджмънт, Андрю Гроув, повишаване на производителността, бизнес, управление,


Гражданският кодекс на Руската Федерация регулира, асто изпълни оформяне на различни видове пълномощни (в това число как да се украсяват общото пълномощно). Документът е предназначен за предаване на едно лице в секунда.\nТой се използва в представителство пред трети (трето) лице. Нотариално заверено пълномощно за извършване на сделката може да се прехвърля доверителем директно на трето лице, участващо в сделката. Във връзка с това, което е написано authorityis се смята за едностранна сделка, за възникването му е достатъчно воля на отговорното лице. Въпреки това, присъствието на представител не е необходимо. Нотариальную пълномощно се предоставя по своето съдържание, мащабът на действия, които представителят може да извършва. Отговорности и права на човека, делегиране на правомощия възникват като резултат от дейностите, извършвани на неговия представител от негово име. За себе си представител, правни последици не дойде. Нотариалното пълномощно е необходимо за извършването на определен брой сделки, за които законът изисква задължително проба, удостоверенная нотариално заверено.\nИзключение правят случаите, предвидени със закон\nВ много случаи законът позволява на пълномощно не е нотариус, а друго лице (длъжностно лице), упълномощен за извършване на такива действия. Гражданския кодекс на РУСКАТА федерация определя списък на документите, които имат статут на писмено разрешение. Нотариалното пълномощно, в съответствие withcan да бъде оттеглено от клиента по всяко време. В същото време, говорителят може по всяко време да откаже. Отмяна на нотариално пълномощно се извършва чрез изпълнение на съответното нареждане. Лицето, което предава пълномощията (или го правопреемник) е длъжен да докладва за изпълнението на това поръчение представител и на лицето (лицата), което чрез пълномощник представлява интересите. Всички права и задължения, които са възникнали в резултат от дейността на упълномощено лице, преди да е научил или е трябвало да научат за отмяна, да се запишете за отговорното лице или на неговия правопреемников законна сила. Изключение може да бъде случаи, когато за изпълнението на процедурите за прекратяване на писмено разрешение е била или е трябвало да бъдат известни на трети лица. След прекратяване на нотариалното пълномощно представител или неговите правоприемници, са длъжни да върне документа. Срокът на действие на писмено разрешение от комисията daythe не трябва да надвишава три години. Ако срок не е посочен, а след това документът е валиден в продължение на една година. Пълномощно е невалиден, в който датата на неговото съставяне не е уточнено. Ако срокът на действие не са посочени в писмена резолюция предвижда формите на дейност извън пределите на Русия, срок на валидност на документа остава, докато основните отменя. Представител, който се дава на specificpowers, е длъжен да извършва всички действия, посочени в документа, лично. Е допустимо да делегира правомощия на друго лице, при условие, че пълномощното съдържа информация за правото на заместване, или по силата на обстоятелствата, които причиняват представител в полза на отговорното лице да предаде функциите си на друго лице. При делегиране на правомощия представител е задължително информира директорът. В същото време, цялата необходима информация за човека, който има силата. Нов документ за прехвърляне трябва да бъде задължително сертифицирани от нотариус. Срокът на валидност не трябва да надвишава срока, който е определен за предходната писмено разрешение. Пълномощното се прекратява в резултат на expirationterm, отказ да действа като представител на абстиненция, неработоспособност, смърт, или признаване на липсващия лице или неговия представител, както и при прекратяване дейността на юридическото лице, който е представител на или основни\nСа най-добрите двадесет адвокатска кантора сайтове


Зимни туристически панталони - АЛПИН СПОРТ\nJack Wolfskin1 Northfinder13\nXS1 S9 M5 L4 XL3 XXL4\nМъжки софтшел панталон NORTHFINDER Goran NO3557OR navy blue\nМъжки софтшел панталон за зимен туризъм и спортни дейности на открито в по-студено време. Трислойна водоустойчива и дишаща мембрана с усилена структура гарантира, че ще останете сухи ако времето се влоши. Вътрешна изолазия от фин микрополар запазва топлината в по-студени условия. Мембрана - трислой..\nМъжки софтшел панталон NORTHFINDER Goran NO3557OR darkmiro\nДамски панталон за зимен туризъм, изработен от изключително здрава материя софтшел с отлични технически характеристики. Създаден за ползване в екстремни климатични условия, докато спортувате и в дейности за свободното време. Водоустойчива мембрана 10000мм - мембрана е специално предназначена..\nМъжки панталон NORTHFINDER Camren NO-3443OR - navy\nМъжки зимен панталон с трислойна водоустойчива и дишаща мембрана, която предпазва от вятър и студ, без да пропуска вода. Свободна кройка, която дава възможност тялото да се движи съвсем свободно и в същото време осигурява защита и комфорт. водоустойчивост на мембраната - ..\nТуристически панталон за зимата с трислойна водоустойчива и дишаща мембрана, изработен от мека и удобна материя софтшел, която предпазва от вятър и студ, без да пропуска вода.Свободна кройка, която дава възможност тялото да се движи съвсем свободно и в същото време осигурява защита ..\nДамски панталон NORTHFINDER Jannike NO-4280OR\nДамски туристически панталон за зимата с трислойна водоустойчива и дишаща мембрана, изработен от мека и удобна материя софтшел, която предпазва от вятър и студ, без да пропуска вода. Свободна кройка, разтеглива материя, регулируем колан за повече удобство. водоустойчивост на мембраната ..\nДамски панталон NORTHFINDER Anastasia NO-42511OR\nДамски панталон с трислойна водоустойчива и дишаща мембрана, подходящ за зимет туризъм и спорт. Изработен от мека и удобна материя софтшел, която предпазва от вятър и студ, без да пропуска вода. Свободна кройка, която дава възможност тялото да се движи съвсем свободно и в същото време осиг..\nМъжки панталон от Outdoor колекцията на Northfinder, създаден за зимен туризъм и всякакви дейности на открито през студените месеци на годината. Изработен от разтеглива във всички посоки и здрава материя. Водоустойчива мембрана 10000мм - мембрана е специално предназначена за облекла от зимната..\nДамски панталон за зимен туризъм, изработен от изключително здрава разтеглива материя с отлични технически характеристики. Водоустойчива мембрана 10000мм - мембрана е специално предназначена за облекла от зимната серия. Материята има достатъчна водоустойчивост, ветроустойчивост, еластичн..\nМъжки панталон на легендарната марка Jack Wolfskin за зимен туризъм и планински спортове, предназначен да Ви осигури максимална защита от различните атмосферни влияния. GORE-TEX® мембрана - водоустойчива и активно дишаща мембрана осигурява трайна защита от дъжд, сняг и мокри условия, ка..\nМъжки панталон за туризъм SEVEN SUMMITS 5507- black\nМъжки панталон за зимен туризъм и планински спортове с водоустойчива и дишаща мембрана 15000MM/15000GM, изискващи максимална защита при ветровито и дъждовно време. С водоустойчиви ципове и подсилен с кевлар на крачолите. Ширината на талията се регулира допълнително с велкро. - водоустой..


Chanel Nо.5 Eau Premiere парфюм за жени EDP - Parfium.bg\nGucci Premiere парфюм за жени EDP\n73.99 лв.-20% 92.99 лв.\nGucci Premiere парфюм за жени без опаковка EDT\nElizabeth Arden 5th avenue NYC Premiere парфюм за жени EDP\nChanel No.19 парфюм за жени EDP\nОписание на Chanel Nо.5 Eau Premiere парфюм за жени EDP\nChanel N ° 5 Eau Premiere Chanel е модернизирана и още по-съблазнителна версия от оригинала. Създаден е през 2015година, от парфюмериста на известния бранд Jacques Polge. Новата версия е определно по-лека, по-свежа, мека и деликатна. Съобразена е с последните модни тенденции в ароматите, но определено духа и стила на оригинала се усещат. Елегантната визия на този забележителен аромат е запазена, но умело е адаптирана към по-младото поколение!\nМодерна и стилна ароматна композиция съставена от нотки алдехиди, роза, жасмин, нероли, иланг-иланг, ветивер, сандалово дърво,ванилияи разбира се...прекрасната Никол Кидман, която е лицето на рекланата кампания.\nДамския парфюм Chanel N ° 5 Eau Premiere EDP 50/60/100 ml за жени се предлага в интернет магазина Parfium.BG на изгодни цени. В нашата селекция дамски продукти ще откриете отличен избор от Парфюми, подходящи като подарък за Вас или Вашите близки.Уверяваме Ви, че при нас ще получите професионалнo обслужване и коректна консултация!\nОценка на Chanel Nо.5 Eau Premiere парфюм за жени EDP\nДетайли на Chanel Nо.5 Eau Premiere парфюм за жени EDP\nИме на продукт Chanel Nо.5 Eau Premiere парфюм за жени EDP\n3 X 20 ml бр 149.99 лв.


Николай Слатински | Burgas-podlupa.com\n06/24/2021 - 08:25\nRead more about Отговорните хора, в смисъл хората с отговорности, не могат да говорят за този тежък и сложен проблем безотговорно и лековато, та дори и да се опитват да ни демонстрират многократно доказаното, че им липсва, чувство за хумор!\nЗа мен главният проблем в ситуацията е властовият. Бездарна и безхаберна власт!\nRead more about За мен главният проблем в ситуацията е властовият. Бездарна и безхаберна власт!\nТази власт е болестта, от която най-силно и с най-тежки последици страда България!\nRead more about Тази власт е болестта, от която най-силно и с най-тежки последици страда България!\nRead more about Един ден от живота на Бойко Борисович


Решение по Гражданско дело 541/2010г.\nгр. Сливен, 23.11.2010 г..\nСЛИВЕНСКИЯТ ОКРЪЖЕН СЪД, гражданско отделение, в закрито заседание на двадесет и трети ноември две хиляди и десета година в състав:\nпри участието на прокурора …….............……….....................и при секретаря ….., като разгледа докладваното от Мартин Сандулов .гр. д. N 541 по описа за 2010 год., за да се произнесе, съобрази следното:\nПроизводството е по жалба на процесуалния представител на взискателя по изпълнително дело против постановление от 05.10.2010г. на ДСИ при СлРС, с което е прекратено изпълнителното производство по изп. дело №20082230400048.\nВ жалбата се твърди, че постановлението е незаконосъобразно и необосновано. Неправилно ДСИ е приел, че в продължение на две години не са извършени изпълнителни действия. С платежно нареждане от 19.02.2010г. по сметка на ДСИ е била внесена сума в размер на 20 лева като погасителна вноска по изпълнителното дело. Плащането, като изпълнително действие, прекъсвало преклузивния срок по чл.433 ал.1 т.8 от ГПК, който започвал да тече отново. Поради това се иска отмяна на обжалваното постановление на ДСИ.\nС възражение особеният представител на длъжника оспорва основателността на жалбата. Сочи се, че последното действие, което е поискал взискателя е от 30.04.2008г., когато е подал молба за назначаване на особен представител на длъжника. След това, повече от две години, не е било поискано извършването на каквито и да били изпълнителни действия.\nДСИ изразява писмено становище, че жалбата е неоснователна. Сочи, че взискателят от 30.04.2008г. не е поискал извършването на изпълнителни действия и към момента на постановяване на прекратяването е бил изтекъл предвидения в процесуалния закон две годишен срок.\nЖалбата е допустима. Взискателят може да обжалва прекратяването на изпълнителното производство – чл.435 ал.1 от ГПК.\nБезспорно е, че последното искане, което е било отправено към ДСИ от представителя на взискателя, е от 30.04.2008г. – за назначаване на особен представител на длъжника. След този момент не е било поискано извършването на изпълнителни действия. Съгласно чл.433 ал.1 т.8 от ГПК изпълнителното производство се прекратява с постановление, когато взискателят не поиска извършването на изпълнителни действия в продължение на две години. Към момента на прекратяването – 05.10.2010г., ДСИ е констатирал, че са изминали повече от две години от последното действие, което е поискал взискателят. В случая е без значение обстоятелството, че било извършено плащане на сумата от 20 лева по сметката на ДСИ, тъй като това не се дължи на процесуалната активност на взискателя и не е основание за започване на нов две годишен срок. Поради това постановлението на ДСИ, с което е прекратено изпълнителното производство е законосъобразно и правилно, а подадената против този акт жалба е неоснователна.\nОСТАВЯ без уважение жалбата на адв. Б.Р. ***, в качеството му на представител на взискателя МБАЛ – Сливен към ВМА – София против постановление от 05.10.2010г. на ДСИ при СлРС, с което е прекратено изпълнителното производство по изп.дело №20082230400048 на основание на чл.433 ал.1 т.8 от ГПК.


Д-р Красимир Събев: Всяка молба съм приемал като лична кауза - Rodopi Smolian\nHome политика Д-р Красимир Събев: Всяка молба съм приемал като лична кауза\n24rodopiavtor март 25, 2021 политика,\n-Д-р Събев, отново получихте много номинации за народен представител от членовете на ГЕРБ в Смолянска област, в листата сте, което означава добра оценка за досегашната ви работа. С какво смятате, че сте я заслужили?\n-Всяко ново предизвикателство аз приемам като нещо безкрайно отговорно. Работата ми като народен представител в последните 4 години е период, достатъчно ангажиращ и показателен. На всеки сигнал съм се отзовавал, приемал съм всяка молба като лична кауза. Може би това е било оценено. Приемам го и като комплимент, и като отговорност.\n-Вие самият удовлетворен ли сте от работата си в парламента?\n-Никога не съм доволен от себе си. Може би като всяко ново нещо - трябва да мине период на съзряване. Както едно дете не може да прави това, което ще прави като възрастен. За мен политиката беше прохождане. Има още много какво да се желае от мен. Давал съм всичко от себе си. Въпросът е, че заради липсата на опит не съм могъл да покажа напълно възможностите си. Желанието да помагам го имам. Може да са били дребни неща, но те са част от приятните ангажименти за един народен представител - да бъде полезен.\n-За първи мандат бяхте в Народното събрание, но от 25 години сте лекар и от 12 години – пчелар. Има ли нещо общо между политиката, медицината и пчеларството?\n-Общото между тях е, че трябва да вършиш работата си по най-добрия начин, за да си доволен ти самият, родителите ти, децата ти, близките ти. Може да си санитар в болницата, но това е работа, която трябва да се върши съвестно. За пчелите има едно понятие, което на мен много ми харесва - "колективен разум". 50 000 пчели са заедно и имат своите отговорности в колективен разум. Ако нашето общество се стреми към колективен разум ще е по-добре. Не бива да се делим, всеки да дърпа към себе си и да мисли, че е най-важен. Всеки е важен в една редица - трудова, житейска, професионална. Това е колективния разум.\n-Как успявахте да съвместявате трите си дейности, не е ли твърде ангажираща всяка поотделно?\n-Това е един от честите въпроси, които ми задават моите приятели, защото виждат, че непрекъснато съм ангажиран, че оборотите ми са винаги на макс. Мисля, че при добра организация, бих могъл да се справя и с повече, и по-добре.\n-Какви изводи си направихте от участието ви в политиката – там кое е на първо място и съвпада ли това с вашия възглед за правилно?\n-Твърде често се сблъскваме с лицемерие в политиката. Нашето общество има какво да работи в тази посока. Освен това трябва да работим като за последно. Говоря и за медицината, тъй като опитът ми там е най-голям. Подхождам към хората със здравословен проблем като към своите най-близки хора - майка, баща, брат. Така трябва да бъде и в политиката. Когато се заемеш с някакъв проблем, трябва да го приемеш присърце, за да го решиш.\n-Какви уроци ви дава пчеларството и откъде е влечението ви към това хоби?\n-Пчеларството е дисциплина, както би трябвало да е и в живота. От детските години е това мое увлечение. Моят дядо се занимаваше с пчели. Бях на 5-6 години, когато ме водеше на мед. Сега чрез него си презареждам батериите. Ако човек зацикли в една работа, има вероятност да стане неефективен. Това е и карма.\n-Да, пчеларството ни намира. Всички пчелари, които познавам, имаме нещо общо. За да се занимаваш с пчеларство, трябва да обичаш природата, да си искрен и да не се опитваш да шикалкавиш на дребно. Няма как да излъжеш природата, пчелите. Няма как да си успешен пчелар, успешен кмет или политик, ако не си искрен, в това число и към природата. Искреността всъщност към природата и хората е закодирана в нас. С тази разлика, че спрямо природата тя е по-видна. Ако си искрен пчелар, получаваш дар - мед. Ако си искрен в обществото - получаваш номинации.\n-Вероятно от благодарните пациенти получавате заряд за работата си като анестезиолог?\n-Да, от доволния пациент, от щастливия пациент. Днес се срещнах с пациентка, която беше в отделението покрай Нова година. Приехме я с тежка чернодробна цироза, с показатели почти несъвместими с живота. За щастие оцеля. Днес идва и ми носи един макет на кошер - сувенирче, за да ми благодари. Това е зареждащо! Нашата работа е на ръба на нечий живот. Много често се сблъсквам с човешката трагедия. Трябва да съобщавам и лоши новини - някой е починал, друг се е влошил. Тъй като е голяма емоция за мен, мои приятели психолози ме успокоиха, че това е нормално, човешко. Обратното би значело да съм бездушен и безразличен към страданието на отсрещния.\n-Работите от началото на Ковид-пандемията в най-тежкото отделение, с какво се сблъскахте чрез това изпитание?\n-Животът е преходен. Ние сме за кратко време на земята и не трябва да се изживяваме на велики. Част сме от природата, не сме над нея. Доста познати и колеги загубиха битката с коронавируса. Няма как това да не остави в душата ни празнота. Много се надявам, че това е знак от съдбата и ние ще го разчетем правилно. Категоричен съм, че след тази пандемия ще бъдем различни.\n-На първо време уплашени. Може би по-благодарни на съдбата, че сме живи, че имаме близките си. Смятам, че ще станем по-сърдечни, ще си помагаме повече, ще бъдем по-искрени. Често повтарям тази дума - искрени, но за мен е изключително важно.\n-Има ли според вас самия парламент болест, от която трябва да се излекува?\n-Лицемерието. Не искам и не мога да го приема. Не трябва да се продължава по този начин. Ако можем - да помагаме, ако не можем - да кажем, че не можем. Иска ми се да се обединим всички като българи, а не всеки в парламента да дърпа чергата към себе си. Там е слабостта според мен на парламента и политиците. Аз не се приемам за политик.\n-Обединение възможно ли е?\n-Задължително е, когато става дума за национални каузи.\n-А имало ли е такива?\n-Имало е законопроекти, подкрепяни единодушно. Така е правилно. За всичко трябва да се намира диалог. Не бива да се политизира, не бива да се делим на партии, на цветове, на религии.\n-Като част от какъв екип тръгвате на тези избори, д-р Събев?\n-Аз не съм член на ГЕРБ, а от гражданската квота, но смятам, че това, което се прави в последните години, има нужда от подкрепа. Много често ние забравяме миналото и правим едни и същи грешки. Номинациите са доста, наистина, но хората, с които се явихме предишните избори, бяха почти същите. Имаме добър диалог помежду си. Надявам се да повторим резултата и държавата да върви напред. Не искам служебни правителства, не искам пак спрени европейски фондове, не искам да има политизиране, не искам гонения, уволнения на принципа "Щом не си с нас, си против нас".\n-За какво ще могат да разчитат избирателите на вас, ако отново бъдете избран?\n-С моите колеги от листата си говорим, че предизборна кампания не се прави за месец. На избори отиваш с това, което представляваш - то не се създава за един месец, а през целия ти живот. Надявам се хората да са разбрали, че сме добри хора, отговорни и работливи, че сме отзвивчиви и полезни.\nВИЗИТКА: Д-р Красимир Събев е роден на 30.12.1968 г. в Мадан. Магистър по анестезиология и интензивно лечение, обществено здраве и здравен мениджмънт. Работи в Отделението за анестезиология и интензивно лечение (ОАИЛ) на МБАЛ „Д-р Братан Шукеров“ АД – Смолян. Три години е бил заместник- директор по медицинските дейности в областната болница. Депутат в 44-тото Народно събрание. Има едно дете.\nДаниела Дариткова 26 март 2021 г., 9:10 ч.


Езерата на Титан – martesbg.net\n26.07.2006 29.10.2017 martesbg Физика\nПридвижването му стана възможно благодарение на сложни “гравитационни” маневри покрай Венера, Земята и Юпитер. Сондата Хюйгенс, гордостта на ЕСА, беше изстреляна към повърхността на Титан на 25ти декември, 2004. Спускането с парашут към повърхността на луната отне на сондата около 20 дни – време, достатъчно за събирането на данни за повърхността и атмосферата на Титан. Очакванията на астрономите бяха, че информацията, събрана от Хюйгенс ще покаже наличието на езера и може би дори океани от въглеводород и азот на повърхността на този най-голям спътник на Сатурн. Предвижданията им бяха базирани на някои особености на Титан като например температура от -183°С на повърхността му, която би позволила кондензацията на метан и етан, открити в атмосферата му. За огромно тяхно съжаление сондата се приземи на повърхност, овлажнена от метан, вместо да падне в същинско езеро. Последните данни от радара на Касини обаче, дадоха основание на учените на Земята да си отдъхнат – техните теории за наличие на езера от метан може би ще се окажат верни.\nПо време на последното си преминаване над повърхността на Титан, радарът на Касини е засякъл петна, които не отразяват сигнала му. Според учените, това означава, че тези петна са абсолютно гладки и най-вероятно са езера от въглеводороди, разположени по повърхността на луната. Размерът им варира от 1 до 30 км. Към някои от тези тъмни петна водят канали, подобни на реки, а по “бреговете” им се наблюдават структури, за които се предполага, че може да са с утаечен произход.\nРазмерът на предполагаемите езера съответства точно на предвижданията на астрономите. Друго потвърждение на теориите им е фактът, че те са разположени по посока към полюса, над 70тия градус северна ширина, където климатът би позволил появата на валежи.\nАко тези данни бъдат потвърдени при следващите прелитания на Касини над повърхността, Титан ще се превърне в единственото космическо тяло в Слънчевата система, освен Земята, което притежава езера. За да бъдат сигурни в това, учените са взели решение да променят частично мисията на Касини и са планирали ново прелитане над повърхността под малко по-различен ъгъл през Октомври. При добър късмет, наличието на вятър може да доведе до образуването на вълни по повърхността на езерата, които да бъдат засечени от радара като неравности върху гладките повърхности.


Зидан: Реал започва от нулата | 7dnifutbol.bg\nНовини > Новини > Зидан: Реал започва от нулата\nЗидан: Реал започва от нулата\n18:30 - март 15, 2021 41 0\nЗинедин Зидан призна, че Реал Мадрид започва от нулата. “Белият балет” опитва да догони Атлетико за титлата в Испания, а утре посреща Аталанта в реванш от 1/8-финалите в Шампионската лига. ”Лос меренгес” спечелиха първата среща като гости с 1:0, което ги прави фаворити преди ответната среща във вторник.\n“Нямаме никакво предимство, не сме направили нищо. Започваме от нулата, както беше и в първия двубой. В реванша трябва да направим много, за да елиминираме Аталанта. Изобщо не трябва да мислим за победата от първия мач, а да излезем за успех и в този”, каза Зизу.\nЗа срещата на ст. “Алфредо ди Стефано” Зидан няма да може да разчита на наказания Каземиро и на получилия нова контузия Еден Азар. “Това не е такъв проблем, защото в тима разполагаме с достатъчно качествени футболисти, които могат да заместят други. Още преди началото на сезона говорехме, че все някога ще дойде такъв момент, в който ще се натрупат много двубои и няма да можем да използваме определен играч. И преди сме успявали да се справим с такива проблеми. По принцип не съм човек, който се оплаква. Няма как да се променя и например да започна да крещя или нещо подобно, което е нетипично за мен”, продължи треньорът.\n“Всички знаем какъв футболист е Азар. Разбира се, че феновете искат да го виждат в игра, но в момента той не може да бъде на терена. Азар има дълъг контракт и рано или късно ще се завърне”, допълни Зизу.\nПреди мача говори и голаджията на тима Карим Бензема.\n“Няма да говоря за играчи, които не са тук. Всеки месец говорим за хора, които не са при нас, за играчи, които бележат много голове. Холанд отбеляза много голове за своя тим. Ако един ден има възможност да дойде при нас, нека да дойде”, заяви французинът.\n“Еден Азар няма никакъв късмет откакто дойде при нас. Тъжен съм за него, защото е топ играч и може много да ни помогне. Той също е тъжен, защото иска да докаже, че е звезда. Разбираме какво му е и искаме да му помогнем, дано скоро да се възстанови”, коментира още нападателят.\nА група (860)\nБГ ФУТБОЛ (1 054)\nНовини (8 325)


Кубрат: Суши взимаше интервюта по друг начин, да не влизам в подробности | Корнер.dir.bg\nКубрат: Суши взимаше интервюта по друг начин, да не влизам в подробности\nБългаринът даде обширно интервю за делото срещу себе си\n20:00 | 7 април 2019 84 13670 Снимка: Иван Григоров\nКубрат Пулев гостува в предаването "120 минути" по бТВ и коментира актуалните теми около себе си - делото на Джени Суши и победата над румънеца Богдан Дину.\nКубрат за целувката: Джени ми каза, че след боя ще вдигнем купон\nЦелувката вдигна рейтинга на Кобрата в САЩ\nЗа мача срещу Богдан Дину\nСъс сигурност това интервю ще достигне САЩ и ще ни превеждат много. Целият свят вече го гледа, защото стана интересна случка за целия свят, не само за България.\nМачът беше много драматичен. В четвъртия рунд просто мислих, че губя. Не само мисих, а губех. Имам голям опит на ринга и знам за какво става въпрос от себе си. Той направи голяма серия от удари и това повлия за по-нататъчния развой на мача.\nИмаше много българи, на които благодаря. Беше огромна еуфория именно заради драматичността на мача. Това направи победата още по-ценна, защото аз наистина оцених, че превъзмогнах себе си и всички тези удари, и аркадата, за да победя и успях. По-радостен мога да бъда само ако някой ден ми се роди дете.\nЕдвам охраната ме съпроводи да изляза. Всички ме прегръщаха и целуваха, и искаха да се снимат с мен. Голяма еуфория беше.\nЗа "Целувката на Кобрата"\nОтвън като излязохме още се снимах с българите и тя (Суши б.а.) бърза да ми зададе въпроси. В един такъв момент, когато съм слязъл след подобен мач, тя бърза да вземе интервю, което не мисля, че е редно, но го има.\nЦелувката бе израз на радост. Всеки може да си я тълкува както иска, но за мен бе израз на радост, щастие и силна емоция, която мога да сравня с тази ако човек е дрогиран до такава степен. Аз съм отворен човек и съм позитивен с всички хора. Това не съм го правил никога, но тогава така реагирах, така усетих ситуацията.\nС нея се познавахме. Казах, че сме приятели, а тя каза, че не сме. Явно наистина не сме. Говорихме си предния ден, дадох й интервю. Тя каза "айде след победата ще направим здраво парти". Аз казах "това е най-лесното", въпросът е да победя. На другия ден се случи тази готина целувка.\nНе знам кой я покани на партито, тя дойде. Бях в болницата и ми шиеха аркадата. Когато дойдох в хотела, тя беше там и си пиеха, и си танцуваха. Говорихме си съвсем нормално, смеехме се. Аз след мача не пия и си анализирах. Тя сядаше до мен, но аз ставах, защото не искам чак такава близост. Това е истината. Тя и с други хора контактуваше. Нямаше никакъв проблем и на всеки човек му е пределно ясно.\nОще в самата вечер й казах "виж, това беше майтап, не пускайте това с целувката". Не знам каква журналистка е, защото не е взела нито едно интервю. Тя беше на партито и взимаше интервю по друг начин, друг тип, защото аз това видях. Да не влизам в подробности. Не искам да плюя по нея и не я мразя. Въпреки че това, което правят, е несъстоятелно и не е стойностно. Не е морално, защото има много жени, които са наистина потърпевши и фактически те яхват това нещо и искат да изкарат дивиденти.\nАз съжалявам за това, което стана. Ако мога да върна времето, няма да го направя по никакъв повод. Такъв темпераментен човек съм и съм го направил от радост, щастие и еуфория. Въпросът е, че самото желание, с което съм го направил, няма умисъл за насилие. Това е смешно.\nНа Джени Суши и адвокатката бих им казал, че нямам никакви лоши чувства към тях. Смятах, че мога да преценя един човек много бързо. Тя самата не е лош човек. Просто елементарните наши комплекси и желания да се покажем... дали са й лош съвет. Даже бих им казал, че ги обичам и вярвам, че ще станем един ден приятели с тях.\nЗа реакцията на половинката Андреа\nНа Андреа първия ден й беше много гадно, беше много разстроена и то не за друго, а защото имаше хорски мнения, които й се насаждаха. На другия ден ме подкрепи и каза "аз знам какъв човек си, колко си над нещата и колко си добър и ти вярвам, че си го направил просто ей така".\nЗа претенциите на Богдан Дину:\nТова е спорт и това е серия от удари, която не мога да спра до такава точност и да видя дали е паднал на коляно. Тук е моментът съдията да се намеси, но него го няма. Той вижда какво се случва и е длъжен да бъде там. Затова е на ринга. Въпреки всичко не смятам, че има нещо кой знае какво нарушение. Той е в ъгъла, върти се.


В Търговище създават общински фонд за подкрепа на граждански инициативи | Начало\nСъздаването на общински фонд за подкрепа на местни граждански инициативи предлага в докладна до Общинския съвет кметът д-р Дарин Димитров. Иска се и разрешение за сключване на споразумение за сътрудничество със Сдружение „Платформа – АГОРА“, в партньорство с което ще бъде създаден фондът.\nЦелта е да се даде възможност на различни неправителствени организации, читалища, неформални граждански групи, сдружения на етажната собственост да кандидатстват за безвъзмездна финансова помощ от общинския фонд. Това ще се случва по определени правила, като предстои те да бъдат публикувани за обществено обсъждане.\nВсяка година ще бъдат определяни приоритетни проектни сфери. Намерението на общинската администрация е първоначално вниманието да бъде насочено към проекти, свързани с подобряване на градската среда.\nКандидатите за финансиране ще трябва да вложат минимални средства и/или собствен труд. Назначена от кмета комисия ще класира проектите, в зависимост от определените приоритети.\nФинансирането на общинския фонд се предвижда да бъде от общинския бюджет, като е възможно финансиране и чрез други източници.\nСлед публикуване на проекта на правилник за функционирането на общинския фонд, ще бъде организирано и обществено обсъждане.\nПрипомняме, че подкрепата за местни граждански инициативи е сред приоритетите в управленската програма на кмета д-р Дарин Димитров.\nПредишнаГоляма награда ще спечели един от посетителите на търговищкия панаирСледващаС ТРИ КОНЦЕРТНИ ПРОЕКТА ГЕОРГИ ХРИСТОВ СТАРТИРА НАЦИОНАЛЕН ЮБИЛЕЕН ТУР’2022


България платила 700 хиляди лева на Лувъра, за да постави наши експонати в коридор – Вестник СТРУМА\nДата: 29.06.2021 / 16:16\nПо думите му изложбата през 1974 г. носи на България близо пет милиона долара в онези години. “След този успех започва показване на нашите съкровища по целия свят – навсякъде, където е възможно, няколко пъти във Великобритания, в Германия, Италия, Токио. И всеки път това е носило огромни приходи”, добави Минеков.\n“България плаща на Лувъра близо 700 хиляди лева, за да бъдат поставени експонатите в един нещастен коридор, обяви Минеков.\nПредишна : И шефът на БДЖ отказва да напусне\nСледваща : Адска жега в Гърция, не пътувайте в обедните часове


Съдът бори мафията с глоби - e-vestnik.bg\nПловдивският окръжен съд осъди на 1000 лв. глоба полицай, който е обработвал свидетелки по делото срещу Ванко 1 да се откажат от показанията си.\nСлучаят е отпреди година. Полицаят бил уволнен, после е заведено дело, което завърши вчера с 1000 лв. глоба.\nАко българският съд така се бори с организираната престъпност, не е чудно, че тя е толкова силна в България.\nТочно със същата глоба – 1000 лв. – преди няколко години беше глобен Георги Илиев, за когото се смяташе, че един от босовете на мафията в България. Обвинението тогава беше за хулиганство, за което Илиев можеше да бъде осъден на година затвор, но тъй като имаше условна присъда, щеше да влезе за 5 години зад решетките. В цивилизованите държави не пропускат да вкарат за дребно престъпление някой мафиот. Знаменитият Ал Капоне е осъден за данъчни престъпления.\nТук съдът гали с перце мафията.\nСтранното е, че няма обществена реакция. Медиите не забелязаха скандално леката присъда, а упорито се занимават с поправките в закона за сводничество и поставят проблема погрешно. Не поправките са виновни за освобождението на Ванко 1, а прокуратурата и съдът, които досега не са си свършили работата, за да получи той окончателна присъда. И по досегашния закон, който уж бил по-строг, България се напълни с публични домове, а в Европа са заминали на работа между 10 000 и 30 000 български проститутки.


9 антитренда при избора на рокля за шаферка / Cosmopolitan.bg\nКанена си за шаферка? Увери се, че си избрала правилната рокля!\nСватбеният сезон започва, а със сигурност много от вас ще поемат отговорността да са шаферки на най-добрата си приятелка, сестра, братовчедка...Виж топ 9 на най-неуспешните рокли, които със сигурност са проява на лош вкус!\nВдъхнови се от нашите готини идеи за стилна шаферкса рокля (снимки долу):\n1. Ултра къса рокля\nИзборът на супер къса рокля е демонстрация на твоята сексуалност и опит за отвличане на вниманиято от главната героиня на сватбата, а именно булката. На фона на нейната невинност, ти ще изглеждаш пошло и не на място.\n2. Втора сватбена рокля\nДруга фатална грешка е избора на рокля, подобна на тази на булката. В очите на останалите гости ще изглеждаш смешна, а със сигурност и на твоята приятелка няма да й бъде приятно в големия ден да има свое копие наоколо. Просто избери нещо различно!\n3. Черна рокля\nРазбира се, напоследък много момичета избират черния цвят за шаферските си рокли. Дори в "Сексът и градът" стилистката Патриша Фийлд облече Шарлот в черно за сватбата на Кари. Но все пак това е твърде траурен цвят, който разваля цялостната атмосфера на събитието. Агресивното червено също е добре да се избягва.\n4. Да надминеш булката\nЖеланието да засенчиш всички на всяко събитие е разбираемо, но сватбата на приятелка не е най-доброто място да покажеш на околните собственото си превъзходство. Въпреки това много момичета избират рокля, която е доста по-луксозна от тази на булката. Не забравяй, че в този ден ти не си в центъра на събитието, така че внимавай с избора на тоалет. По-добре се придържай към класиката и покажи своето достойство и такт, а не изглеждай като завистлива жена, която иска единствено погледите върху себе си.\n5. Пищна рокля с волани\nТи не си Пепеляшка и не отиваш на бал. Със сигурност би изглеждала по-скоро странна, отколкото стилна. Ще изглеждаш като сватбена торта, а не като шаферка.\nТези ботуши вече не са толкова актуални като преди, но някои момичета успяват да ги носят и за сватба. Наистина ли вината е в романтичните комедии за сватба в Тексас? Не следвай лошия пример, това не е модерно!\n7. Бяла горна част, тъмна надолу\nКласическата офис визия не е удачна за сватбена церемония. Въпреки, че някои хора смятат тази визия за класика, това е голяма грешка. Ако нямаш възможност да си купиш вечерна или коктейлна рокля, вземи под наем или от приятелка. Облеклото е важно, особено, когато си шаферка.\n8. Неподходяща за фигурата ти рокля\nАко роклята не е в точния размер или фигурата ти не е идеална и избереш крайно неподходящ модел, рискуваш всички погледи да са насочени към теб, но ...със съжаление, а не с възхищение. Подчертай предимствата и скрий недостатъците си.\n9. Венци от цветя\nЦветните венци не са подходящи за всяка сватба. Важно е да се вземе предвид с времето от годината (ако е зимна, те ще изглеждат нелепо и странно). Ако сватбата не е на открито, също не са правилен избор за аксесоар. Те стоят страхотно на сватбени церемонии сред природата, носени със свободни, ефирни бохо рокли!\nЕтикети: сватбен гаф, сватбен ден, шаферка, шаферска рокля


НАП удари редица фирми в Пловдив, сред тях автосервиз - trafficnews.bg\nНАП удари редица фирми в Пловдив, сред тях авто...\nНАП удари редица фирми в Пловдив, сред тях автосервиз\nПод ударите на данъчните попадна още и офис на дружество за управление на етажна собственост\n01.08.2021 19:00 34855 0\nДанъчните продължават с тематичните си акции в Пловдив, като и през изминалата седмица редица дружества бяха атакувани от приходната агенция. Те са хванати с различни нарушения по закона за данък добавена стойност. Веднага след проверките, имената на дружествата нарушители са вписани в „черните списъци” в сайта на агенцията.\nСред новите „клиенти” на НАП са автосервиз, магазини, склад и дори масажен стол.\nПрез последния отчетен период под ударите на данъчните попадна още и офис на дружество за управление на етажна собственост.\nПоследният се намира на булевард „Христо Ботев. Управата на фирмата – „Вход Мениджър ЕООД” се е сдобила с акт, а от седмица името на дружеството е вписано в официалния сайт на агенцията.\nВ „черните” списъци попадна магазин за авточасти. Агенти на НАП са посетили обекта, намиращ се на булевард „Васил Априлов”. По време на проверката, данъчни са открили нередности и са съставили акт на дружеството „Джи Джи ЕООД” .\nВ крачка бе спипан и автосервиз в квартал „Остромила”. Еф Ти Моторспортс се появи в графата за нарушители през изминалата седмица. Очаква се спрямо фирмата да бъде издадено наказателно постановление.\nВъв Форум Тракия пък данъчни са засекли нарушения във фирма, занимаваща се с масажни столове. При услугата, на клиент не е била предоставена разписка за плащане.\nПроверки на НАП е имало и извън Пловдив. В Асеновград, на улица „Марица”, данъчни са спипали магазин с нарушения. Обектът – „GUCHARDIC” се е сдобил с акт след проверка.\nВъв Войводиново пък, НАП установи разминавания в склад на едро в бившия стопански двор.\n16.09.2021 19:00 Кои лица назаем ще вземат Кирил Петков и Асен Василев? 188\n16.09.2021 18:40 Ботев е първият клуб в България, който пуска дигитални сертификати за автентичност (NFT) 194\n16.09.2021 18:10 Петима са кандидатите за генерален директор на БНР 290\n16.09.2021 18:00 Фестивал връща Пловдив в Средновековието 514\n16.09.2021 17:50 „Море от любов” и през септември в Пловдив 430\n14.09.2021 23:44 Дрифтър излетя от кръгово в Тракия с въртене на гуми и се удари в стълб 55294\n16.09.2021 10:29 Мечка се надпреварва с автомобилите на пътя Асеновград-Смолян 27730